VEGA og Live Nation præsenterer

**The Gaslight Anthem rocker Store VEGA***New Jersey-bandet The Gaslight Anthem indtager d. 3. april Store VEGA med deres punkede heartland-rock. Med sig har de deres seneste album* Handwritten*, som er mere personlig end tidligere, men stadig i forbilledet Bruce Springsteens ånd.*

**Rock med hjertet på rette sted**

De fire fyre i [The Gaslight Anthem](http://www.thegaslightanthem.com/#!All) deler mere end hjemstat med Bruce Springsteen - de er også forbundet musikalsk. Forbilledet Bruce Springsten var sammen med Tom Petty en af de største eksponenter for amerikansk heartland rock.   
  
Klassisk guitarrock med et romantisk strejf og tekster, der kredser om arbejderklassen, ung kærlighed og bitter nostalgi. The Gaslight Anthem har taget det bedste fra Heartland-traditionen og i deres version givet musikken et hæsblædende og punket twist, der især er tydelige i tromme- og guitarlyden.

**Erfarent liveband**   
The Gaslight Anthem slog for alvor igennem med *The ‘59 Sound* fra 2008 der, med forsanger Brian Fallons følsomme men kraftfulde stemme i front, blev kåret til et årets bedste albums af store musikmedier som Q Magazine, NME og BBC Music.   
  
Succesen med *The ’59 Sound* resulterede i højt profilerede koncerter på nogle af de største festivaler, blandt andet Glastonbury, Lollapalloza, Rock Am Ring og senest på årets NorthSide Festival. Her fyrede de op under publikum med nogle af deres største hits som "[Great Expectations](http://vimeo.com/3380314)" samt "[Old White Lincoln](http://www.youtube.com/watch?v=cIlGPWVZIGM)".

**Tunge kærlighedshymner**

På deres seneste album, *Handwritten,* er forsanger og sangskriver Brian Fallon mere personlig end ellers, og han har følelserne uden på tøjet i numre som

”[Mulholland Drive](http://www.youtube.com/watch?v=FnemgbZIQWE)”. Selvom albummet bearbejder Fallons forliste og nye romancer, er der ikke skruet ned for de tunge og grungede elementer - hør blot singlen "[Biloxi Parish](http://www.youtube.com/watch?v=XpWyGhkXLSA)".

Albummet er er indspillet i Nashville med producer Brendan O’Brien, som tidligere har skruet albums sammen for Pearl Jam, Incubus, Audioslave og selvfølgelig, fristes man næsten til at sige, Bruce Springsteen. Udgangspunktet er stadig den nostalgiske og retrospektive rock for, som Springsteen, er The Gaslight Anthem også selvransagende amerikanere, der sætter fokus på samfundets uretfærdigheder og på en tid, før samfundet gik af lave.

**Fakta om koncerten**:  
The Gaslight Anthem  
3. april kl. 20  
Store VEGA, Enghavevej 40, 1674 Kbh. V  
Pris: 250 kr. + gebyr - Forsalg via [www.vega.dk](http://www.vega.dk), Billetnet og på posthuse  
  
*For yderligere oplysninger kontakt venligst*Bettina Balle - Kommunikationsmedarbejder, VEGA, [bb@vega.dk](mailto:bb@vega.dk) - 3326 0959